66 C. PLIN1I HIS. NAT. LIB. XVII! . 



Vindemiam antiqui numquam existimavere maturam 

 ante aequinoctium : jam passim rapi cerno. Quamobrem 

 et hujus tempora notis argumentisque signentur. Leges 

 ita se habent : Uvam calidam ne legito, hoc est , in 

 ejus siccitate , ac nisi imber intervenerit. Hanc ne legito 

 rorulentam, hoc est, si ros nocturnus fuerit , nec prius, 

 quam sole discutiatur. Vindemiare incipito, quum ad 

 palmitem pampinus procumbere cperit , aut quum 

 exempto acino ex densitate intervallum non complet! 

 apparuerit, acinum non augeri. Acinos plurimos fert , 

 si contingat crescente luna vindemiare. Pressura una 

 culeos xx implere dbet. Hic est pes justus. Ad totidem 

 culeos et lacus, xx jugeribus unum sufficit torculum. 

 Premunt aliqui singulis , utilius binis , licet magna sit 

 vastitas singulis. Longitudo in his refert , non crassi- 

 tudo : spatiosa melius premunt. Antiqui funibus, vit- 

 tisque loreis ea detrahebant, et vectibus. Intra centum 

 annos inventa Graecanica , mali rugis per cochleas bul- 

 lantibus , palis adfixa arbori Stella , a palis arcas lapi- 

 dum attollente secum arbore : quod maxime probatur. 

 Intra viginti duos hos annos inventum , parvis prelis , 

 et minori torculari, aedificio breviore, et malo in medio 

 decreto , tympana imposita vinaceis superne toto pon- 

 dre urgere, et super prela construere congeriem. 



